Wilhelm Friedemann Bach
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i klassisismen,Internasjonale klassiske komponister og verker i klassisismen
Wilhelm Friedemann Bach var en tysk komponist og organist. Han var sønn av Johann Sebastian Bach. Wilhelm Friedemann var farens mest avholdte elev, og i ungdommen regnet som den mest talentfulle av Bachs sønner.
I årene 1733–1746 virket Wilhelm Friedemann som organist i Dresden. I perioden 1746–1764 var han director musices og organist i Halle. Han var, i likhet med faren, regnet som den fremste orgelvirtuosen i Sentral-Tyskland fra sin generasjon. Karrieren hans var derimot hindret av alkoholisme, og han døde i fattigdom.Som komponist viker Wilhelm Friedemann fra farens modell i de framvoksende sekulære genrene. Hans klaververker (konserter, sonater, fantasier og poloneser) viser en avansert stil, der sonatene foregriper Ludwig van Beethovens pianokunst. Hans orgelverker og kantater er derimot sterkt influert av faren. Les mer i Store norske leksikon Carl Philipp Emanuel Bach Johann Christian Bach Johann Sebastian Bach musikk i klassisismen